**Likumprojekta**

**“Grozījumi Jaunuzņēmumu darbības atbalsta likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| **Mērķis, risinājums un projekta spēkā stāšanās laiks (500 zīmes bez atstarpēm)** | Tiesību akta projekts paredz Jaunuzņēmumu darbības atbalsta likumā precizēt jaunuzņēmumu kvalifikācijas nosacījumus, mazināt administratīvo slogu pieteikšanās procesā, kā arī veikt tehniskus precizējumus nepārprotamai normu interpretācijai.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts “Grozījumi Jaunuzņēmumu darbības atbalsta likumā” (turpmāk – Likumprojekts) izstrādāts pēc Ekonomikas ministrijas (turpmāk – EM) iniciatīvas.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Jaunuzņēmumu darbības atbalsta likums (turpmāk – Likums) spēkā stājās 2017.gada 1.janvārī ar mērķi veicināt strauji augošu jaunuzņēmumu veidošanos Latvijā un sekmēt pētniecības attīstību un produktu komercializāciju. Ar grozījumiem Likumā, kas spēkā stājās 2018.gada 10.maijā, tika paplašināts likuma tvērums attiecībā uz kvalificētu riska kapitāla investora definējumu, kā arī uzlabota Likumā noteiktā atbalsta sniegšanas kārtība. No Latvijas Investīciju un attīstības aģentūras (turpmāk – LIAA), kā likumā noteikto atbalsta programmu administrējošās iestādes, un no jaunuzņēmumu sniegtās informācijas Ekonomikas ministrija secināja, ka ir nepieciešams pilnveidot kvalifikācijas nosacījumus, kas praksē ir izrādījušies nepiemērojami un stingrāki, kā to paredz valsts atbalsta nosacījumi.Kopš likuma un saistīto normatīvo aktu stāšanās spēkā atbalsta programmās apstiprināti ir tikai četri jaunuzņēmumi, un, lai gan vairāki uzņēmumi ir izrādījuši interesi par dalību programmā, esošais regulējums un ierobežojumi liedz uzņēmumiem kvalificēties Likumā noteiktajam atbalstam. Pēc Likuma grozījumiem, kas novērsa iepriekš konstatētos trūkumus, tika apstiprināti pieci kvalificēti riska kapitāla investori, kā arī atbalstīti vēl trīs jaunuzņēmumi. Tajā pašā laikā jānorāda, ka kopumā apstiprināto pieteikumu skaitu ne tikai ietekmējušas Likumā noteiktās stingrās prasības, bet arī 2014. – 2020.gada Eiropas Savienības fondu plānošanas perioda riska kapitāla instrumentu ieviešanas kavēšanās, kā rezultātā akciju sabiedrībā “Attīstības finanšu institūcijas “Altum”” atlasītie finanšu starpnieki aktīvu investīciju ciklu uzsāka tikai 2018.gada trešajā ceturksnī, tādejādi liedzot jaunuzņēmumiem saņemt riska kapitāla ieguldījumus, kas ir viens no svarīgākajiem priekšnosacījumiem dalībai atbalsta programmās.Diskusijā ar jaunuzņēmumu un riska kapitāla nozares ekspertiem, potenciālajiem atbalsta saņēmējiem, kā arī LIAA, konstatētas vairākas Likumā ietvertās normas, kuras neatbilst faktiskajai situācijai nozarē un neatļauj potenciālajiem atbalsta saņēmējiem pieteikties Likumā noteiktajām atbalsta programmām:1. Ir konstatēta nepilnība, kas **liedz sniegt atbalstu saņemt perspektīviem jaunuzņēmumiem,** kuri ar mērķi realizēt savu produktu ārpus Latvijas un darboties konkrētajā mērķa tirgus valstī, vai lai piesaistītuinvestīcijas un kvalificētos starptautiskām akcelerācijas programmām, **dibina saistītu uzņēmumu ārvalstīs**, kurš pēc būtības arī atbilst jaunuzņēmuma definīcijai un likuma 4.pantā pazīmēm. **Līdzšinējais regulējums** (likuma 4.panta 6.punkts) **liedz šādam jaunuzņēmumam kvalificēties** atbalstam, ja tam ir saistītais uzņēmums ārvalstīs, ņemot vērā, ka **notikusi kapitāldaļu atsavināšana.**

Prasība par uzņēmuma dibināšanu investora mītnes valstī ir normāla riska kapitāla nozares prakse un, neskatoties uz saistītās sabiedrības dibināšanu ārvalstīs, jaunuzņēmums Latvijā, kura 100% kapitāla daļu turētājs ir minētā sabiedrība (vai otrādi), saimniecisko darbību veic Latvijas Republikas teritorijā, kur nodarbināti jaunuzņēmuma darbinieki, norisinās produktu izstrāde un pārdošana, kā arī tiek radīta pievienotā vērtība. Ņemot vērā, ka jaunuzņēmumu iespējas piesaistīt agrīnas stadijas riska kapitāla ieguldījumus Latvijā ir ierobežotas (pēdējo 2 gadu laikā vērojams būtisks pārrāvums ES struktūrfondu līdzfinansēto riska kapitāla fondu darbībā), vairāki perspektīvi jaunuzņēmumi ir izmantojuši iespēju piesaistīt riska kapitāla investīcijas ārvalstīs, visbiežāk piedaloties starptautiskās starptautiska līmeņa akcelerācijas programmās, kas ilgst vidēji 3-6 mēnešus (piemēram, TechStars, 500 Startups, u.c.). **Sagatavotie grozījumi likuma 4.panta 1.punktā paredz iespēju atbalstam kvalificēties arī jaunuzņēmumiem, kuri, lai saņemtu riska kapitāla ieguldījumu, dibinājuši saistīto uzņēmumu ārvalstīs. Atbalsts tiktu sniegts tikai Komercreģistrā reģistrētajai kapitālsabiedrībai,** kas atbilst jaunuzņēmuma definīcijai un likuma 4.panta noteiktajiem kritērijiem, turklāt arī saistītais uzņēmums (mātes vai meitas sabiedrība) atbilst jaunuzņēmuma pazīmēm, saglabājot nosacījumus attiecībā uz piesaistīto investīciju apjomu. Spēkā esošā 4.panta redakcija nosaka stingrākus nosacījumus potenciālajiem atbalsta saņēmējiem nekā to paredz valsts atbalsta regulējums, kā arī prakse citās valsts atbalsta programmās šādus nosacījumus neparedz, turklāt ir pretrunā ar likuma mērķi - atbalstīt uzņēmumus ar globālām (mērogojamām) biznesa idejām. Minētos priekšlikumus EM sagatavoja jau iepriekšējā likuma grozījumu procesā, taču tie netika atbalstīti.1. Ņemot vērā, ka atsevišķu **jaunuzņēmumu biznesa idejas izstrādes process var būt ilgāks par pieciem gadiem, tiek palielināts vecums kopš to reģistrēšanās Komercreģistrā kā viens no kvalifikācijas kritērijiem no pieciem līdz septiņiem gadiem**. Kā secināts EM pasūtītajā izvērtējumā par jaunuzņēmumu ekosistēmu un esošajiem valsts atbalsta instrumentiem[[1]](#footnote-1), tad šobrīd ir vairākas valstis, tai skaitā Igaunija, kur par jaunuzņēmumu atzīst komersantus, kas ir jaunāki par septiņiem vai desmit gadiem. Pētījumā tiek norādīts uz statistiku, ka liela daļa jaunuzņēmumu līdz pieciem gadiem cieš zaudējumus, tomēr tie jaunuzņēmumi, kas ir pārvarējuši piecu gadu slieksni, strauji palielina kopējos nodokļu maksājumus un gūst peļņu vēlākā periodā. 2019.gada sākumā Latvijā ir reģistrēti 418 jaunuzņēmumi, no kuriem 83% ir jaunuzņēmumi vecumā līdz pieciem gadiem, taču 17% ir vecāki par pieciem gadiem. Jaunuzņēmumi lielākoties tiek dibināti kā sabiedrības ar ierobežotu atbildību un 2018. gadā vien 8% no jaunuzņēmumiem ir mikrouzņēmuma nodokļa maksātāji. Jaunuzņēmumi nodokļos vidēji gadā samaksā ap 6-8 miljoni EUR. Programmas mērķis pēc būtības ir atbalstīt jaunuzņēmumus, kas atbilst to būtībai, taču ņemot vērā faktu, ka atšķirībā no programmatūras ražotājiem- jaunuzņēmumiem, tā saucamie “*deeptech*” jeb zinātņu ietilpīgie jaunuzņēmumi, kuru biznesa idejas attīstīšanai un prototipēšanai ir nepieciešams ilgāks laiks, tiek noteikts, ka par jaunuzņēmumu uzskata tādu, kas nav vecāks par 7 gadiem, vienlaikus saglabājot nosacījumu, ka kopumā jaunuzņēmums uz atbalstu nevar pretendēt vairāk nekā 5 gadus.
2. **Likuma 4.panta 6.punktā ar mērķi novērst nodokļu optimizāciju ir ietverts nosacījums izslēgt jebkādu saistību ar citiem komersantiem gan caur fiziskām, gan juridiskām personām.** Šāds nosacījums nozīmē, ka ir iespējams atbalstīt tikai autonomus komersantus, kura dalībniekiem (akcionāriem) nepieder citi komersanti, kas samazina potenciāli atbalstāmo uzņēmumu skaitu līdz minimumam un ir ierobežota iespēja šo normu ieviest praksē. Turklāt pantā ietverto nosacījumu, kas paredz to, ka jaunuzņēmums nav saistīta persona Komerclikuma 184.1 panta izpratnē, nav pret ko šo piemērot, pretēji Likuma 4.panta 1.punktā ietvertajam nosacījumam, ka kvalificēta riska kapitāla investors nav ar jaunuzņēmumu saistīta persona Komerclikuma 184.1 panta izpratnē, kur ir redzama nosacījuma iestāšanās noteikumi.

Ekonomikas ministrijas ieskatā Likuma 4.panta 6.punktā nav nepieciešams noteikt stingrākus nosacījumus nekā to paredz Komisijas (ES) 2013.gada 18.decembra regula Nr. 1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (turpmāk - Regula Nr. 1407/2013) 2.panta 2.punktā sniegtajam skaidrojumam par vienu vienotu uzņēmumu. Turklāt šāds ierobežojošs nosacījums nepastāv citās valsts atbalsta programmās mazo un vidējo komersantu atbalstam. 1. Analizējot vidējo jaunuzņēmuma dibinātāja profilu EM pasūtītajā jaunuzņēmumu ekosistēmas novērtējumā[[2]](#footnote-2) secināts, ka **daļai jaunuzņēmumu nav iespējams izpildīt Likuma 4.panta 8.apakšpunktā definētās inovācijas pazīmes**, it īpaši attiecībā uz b) apakšpunktu par darba ņēmēja izglītības kritēriju uzņēmumiem agrīnā attīstības stadijā. 90% no anketētajiem jaunuzņēmumiem norāda, ka tiem ir bakalaura grāds un tikai 54% ir maģistra grāds, savukārt 4% ir doktora grāds. Līdz ar to ar projektu samazinātas **prasību par darba ņēmējiem jaunuzņemumā ar maģistra vai doktora grādu no 70% uz 50%.**
2. Ar projektuprecizēta Likuma 10.punkta pirmā daļa un svītrots 10.panta pirmās daļas prim punkts, **ar mērķi mazināt administratīvo slogu jaunuzņēmumiem, piesakoties atbalsta programmām. Atbalsta programmas** **periods pagarināts no 12 mēnešiem uz 24 mēnešiem** visos gadījumos.

Valsts atbalsta uzskaites nosacījumi 24 mēnešu atbalsta periodam jau noteikti Ministru kabineta 2017.gada 7.februāra noteikumu Nr.74 “Jaunuzņēmumu atbalsta programmu pieteikšanas un administrēšanas kārtība” (turpmāk – MKN 74) 20.punktā. Lai ievērotu Jaunuzņēmumu darbības atbalsta likuma 9. panta otrās daļas prasības ievērošanu par *de minimis* atbalsta maksimālo apmēru, arī gadījumos, ja atbalstu plānots piešķirt par diviem secīgiem periodiem uzreiz, MKN 74 20.punktā jau tiek nodrošināts mehānisms, kā LIAA visā atbalsta saņemšanas periodā veic Jaunuzņēmumu darbības atbalsta likuma 9. panta otrās daļas prasības par *de minimis* atbalsta maksimālo apmēru pārbaudi.1. Ar likumprojektu tāpat tiek veikti turpmāk minētie grozījumi:

a) Precizēta 11.panta pirmās daļas ievaddaļa. **EM ieskatā nav pamata potenciālajiem atbalsta saņēmēja darbiniekiem likt pārtraukt darba attiecības citos uzņēmumos, pirms jaunzuņēmums ir saņēmis lēmumu par atbalsta piešķiršanu**. Tāpat var būt situācijas, kad atbalstam pieteiktais darbinieks ir nepieciešams noteiktās jauna produkta izstrādes stadijās, kuru laikā var būt lielāks laika posms, kuru laikā atbalstam piesaistītais darbinieks var būt nodarbināts arī pie citiem komersantiem;b) **Precizēta 11.panta pirmās daļas a un apakšpunkti, kā arī pants papildināts ar d apakšpunktu, lai nodrošinātu normu nepārprotamu interpretāciju**. Esošā likuma redakcija skaidri nenosaka, ka ierobežojums par nodarbinātību uz uzņēmuma līguma pamata būtu attiecināms tikai uz komersantiem, tādējādi no atbalsta varētu tikt izslēgti arī tie jaunuzņēmuma darbinieki, kas uz uzņēmuma līguma pamata veic darbu, piemēram, biedrībās un nodibinājumos, kur savukārt norma neparedz aizliegumu būt nodarbinātam uz darba līguma pamata. Attiecīgi precizēts a) apakšpunkts. Tāpat vēlāk normas piemērošanas gaitā tika secināts, ka ierobežojums nepastāv arī uz jaunuzņēmuma darbinieku, kas vienlaikus ir komersanta – mikrouzņēmuma nodokļa maksātāja - īpašnieks un kura nodarbinātība šajā uzņēmumā nav uz darba līguma pamata, bet izriet no Mikrouzņēmumu nodokļa likuma 1.panta 3.punkta. Atbilstoši Mikrouzņēmumu nodokļa likuma 1.panta 1.punktam mikrouzņēmums var būt ne tikai individuālais komersants, vai sabiedrība ar ierobežotu atbildību, bet arī individuālais uzņēmums, zemnieka vai zvejnieka saimniecība, kā arī fiziskā persona, kas reģistrēta Valsts ieņēmumu dienestā kā saimnieciskās darbības veicējs. Tāpēc atbilstoši piedāvātajai normas redakcijai var veidoties situācija, kurā atbalstam kvalificējas zemnieku vai zvejnieku saimniecības darbinieks vai īpašnieks, ja šī saimniecība nav mikrouzņēmuma nodokļa maksātāja, bet nevar kvalificēties – ja ir, līdz ar to darbinieku dalība atbalsta programmā tiek padarīta atkarīga nevis no atšķirībām, kas izriet no nodarbinātības, bet gan no izvēlētā nodokļu režīma. Atbilstoši 11.panta pirmās daļas 1.punkts papildināts ar d apakšpunktu.Tāpat esošā likuma norma skaidri nenosaka, kā jārīkojas gadījumā, kad atbalsta programmai pieteiktais darbinieks tiek nodarbināts pie individuālā komersanta vai saimnieciskās darbības veicēja (pašnodarbinātā) neatkarīgi no tā reģistrācijas komercreģistrā vai uzņēmumu reģistrā, jo individuālajam komersantam nav valdes un fiziskajai personai, kura vienlaikus ir individuālais komersants, nav jābūt noslēgtam darba līgumam.Autoratlīdzības līgums ir uzņēmuma līguma veids, jo autora līguma gadījumā vienai no līgumslēdzējpusēm ir jābūt autoram (fiziskā persona, kura rada konkrēto darbu), kas par atlīdzību izstrādā konkrētu ar autortiesībām aizsargātu darbu (autora radošās darbības rezultāts literatūras, zinātnes vai mākslas jomā neatkarīgi no tā izpausmes veida, formas un vērtības Līdz ar to Likuma norma šobrīd ierobežo atbalstam pieteikto darbinieku veikt darbības, kas ir autoratlīdzības priekšmets, taču nav pretrunā ar sākotnējo likuma mērķi. 1. Ņemot vērā, ka ar projektu palielināts jaunuzņēmumu darbības ilgums, likumprojektā tiek paredzēta iespēja pieteikties Likumā noteiktajam atbalstam atkārtoti, ja uzņēmums iepriekšējā atbalsta saņemšanas periodā ir izpildījis visas saistības ar programmas administrējošo iestādi, kā arī joprojām atbilst Likuma 4.pantā noteiktajām prasībām attiecīgi precizēts Likuma 11.pants, papildinot ar otro daļu ar jaunām daļām, kā arī noteikts ierobežojums atbalsta saņemšanai ne ilgāk kā pieciem gadiem.
2. Ņemot vērā Vispārīgā datu aizsardzības regulas prasības, kas spēkā stājās 2018.gada 25.maijā, precizēts Likuma 22.pants atrunājot, kādas ziņas kvalificēto riska kapitāla investoru sarakstā tiek publicētas LIAA tīmekļa vietnē.
 |
| 3. | Projekta izstrādē iesaistītās institūcijas un kapitālsabiedrības | Ekonomikas ministrija, Latvijas Investīciju un attīstības aģentūra. |
| 4. | Cita informācija | Nav. |
|  |  |  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta mērķa grupa ir jaunuzņēmumi, un saskaņā ar EM pasūtītā pētījuma rezultātiem Latvijā uz 2018.gada beigām darbojas aptuveni 350 jaunuzņēmumi, kā arī investori, kas veic ieguldījumus jaunuzņēmumos agrīnās stadijās.  |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts neparedz ietekmi uz administratīvo slogu.. Noteikumu projekts paredz pozitīvu ietekmi uz tautsaimniecību, jo veicinās jaunuzņēmumu veidošanos.  |
| 3. | Administratīvo izmaksu monetārs novērtējums | Nav attiecināms  |
| 4. | Atbilstības izmaksu monetārs novērtējums | Nav attiecināms |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Līdz ar likumprojektā ietverto grozījumu stāšanos spēkā būs nepieciešams veikt grozījumus Ministru kabineta 2017.gada 7.februāra noteikumos Nr.74 “Jaunuzņēmumu atbalsta programmu pieteikšanas un administrēšanas kārtība”. |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts izstrādāts pēc konsultācijām ar jaunuzņēmumu un riska kapitāla jomas ekspertiem ar mērķi pielāgot likuma normas reālajai nozares praksei.  |
| 2. | Sabiedrības līdzdalība projekta izstrādē | Likumprojekts ir izstrādāts, ņemot vērā jaunuzņēmumus pārstāvošo organizāciju priekšlikumus, vienlaikus projekts 07.06.2019 - 21.06.2019 ievietots EM tīmekļa vietnē sabiedriskai apspriešanai. |
| 3. | Sabiedrības līdzdalības rezultāti |  Nav saņemti iebildumi par EM izstrādāto projektu.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija un Latvijas Investīciju un attīstības aģentūra |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav.  |

**Iesniedzējs:**

**Ekonomikas ministrs R.Nemiro**

**Vīza:**

**Valsts sekretārs Ē.Eglītis**

Madara Ambrēna, 67013061

madara.ambrena@em.gov.lv

1. SIA “Gateway Baltic” pētījums “Latvijas jaunuzņēmumu ekosistēmas novērtēšana, pašreizējā stāvokļa identificēšana un uz tās balstītu priekšlikumu izstrāde”, kas sagatavots saskaņā ar iepirkuma “Latvijas jaunuzņēmumu ekosistēmas novērtēšana, pašreizējā stāvokļa identificēšana un uz tās balstītu priekšlikumu izstrāde”. Pieejams: <https://em.gov.lv/files/attachments/2019-03-27_11_46_18_Jaunuznemumu_petijums.pdf> [↑](#footnote-ref-1)
2. SIA “Gateway Baltic” pētījums “Latvijas jaunuzņēmumu ekosistēmas novērtēšana, pašreizējā stāvokļa identificēšana un uz tās balstītu priekšlikumu izstrāde”, kas sagatavots saskaņā ar iepirkuma “Latvijas jaunuzņēmumu ekosistēmas novērtēšana, pašreizējā stāvokļa identificēšana un uz tās balstītu priekšlikumu izstrāde”. Pieejams: <https://em.gov.lv/files/attachments/2019-03-27_11_46_18_Jaunuznemumu_petijums.pdf> [↑](#footnote-ref-2)